Plaaslike programme vir die feestyd | Maroela Media
Klein Kroontjies Kersfees (Foto: Monarchy TV)
Bekende Kersliedjies kry 'n Mzansi-baadjie in Klein Kroontjies Kersfees. Jong kinders sal dol wees oor die tekenprente, die musiek en stories wat in die liedjies vertel word. Die liedjies word deur bekendes soos Lloyd Cele en Nianell gesing. Kyk nou »
Liewe Kersfeesvader (Foto: kykNET Movies)
Die tienerskoonheidskoningin Nonnie se ma los die gesin vir 'n ander man en Nonnie moet nou die stukke optel. Net toe sy dink sy het alles onder beheer, is daar 'n nuwe wending. Haar pa kondig aan hy het sy nis gevind: hy gaan Kersfeesvader word. Sy is oortuig hy is van sy wysie af, en Nonnie moet nou na haar klein boetie omsien, die veroordelende dorpsmense trotseer en haar pa op een of ander manier oortuig om van die rooi pak ontslae te raak. Dié oulike fliek is perfek vir die vakansie. Kyk nou »
A White Christmas with Schalk Bezuidenhout
A White Christmas with Schalk Bezuidenhout (Foto: Mannequin Pictures)
Lag die vakansie om met dié spesiale skerpskerts-konsert met plaaslike komediante soos Donovan Goliath, Dusty Rich en Glen Biderman-Pam. Aangebied deur Schalk Bezuidenhout. Kyk nou »